ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E A NR.55

Din 13 octombrie 2015

Cu privire la aprobarea contractării unui credit de investiții în suma de 1.410.000 lei pentru proiecte finanțate din fonduri europene de la CEC BANK Sucursala Cluj

 Consiliul Local al comunei Valea Ierii întrunit în ședința de îndată din data de 13 octombrie 2015,

 Ținând cont de:

* Hotărârea Consiliului Local Valea Ierii nr.18 din 26 martie 2015 de aprobare a contractării unei finanțări rambursabile interne;
* Hotărârea nr.4470 din 5 octombrie 2015 a Comisiei de Autorizare a Împrumuturilor Locale prin care se avizează favorabil contractarea de către Comuna Valea Ierii, Județul Cluj a unei finanțări rambursabile interne în valoare de 1.410.000 lei pentru finalizarea obiectivelor ,,Înfiintare centru local de informare și promovare turistică în comuna Valea Ierii,, și ,,Reabilitare drum forestier Cerc-Vârful Dobrin,, ;
* Prevederile Ordonanţei de urgentă a Guvernului nr. 64/2007 privind datoria publică, cu modificările şi completările ulterioare, coroborate cu cele ale cap. IV din Legea nr. 273/2606 privind finanţele publice locale, cu modificările şi completările ulterioare, precum şi cu cele ale Hotărârii Guvernului nr. 9/2007 privind constituirea, componenţa şi funcţionarea Comisiei de autorizare a împrumuturilor locale, cu modificările şi completările ulterioare;
* Luând în considerare prevederile art. 9 pct. 8 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997,
* În baza prevederilor art. 36 alin. (2) şi alin. (4) lit. b), ale art. 45 alin. (2), art. 63 alin. (1) lit. c) şi alin. (4) lit. c), precum şi ale art. 115 alin. (1) lit. b), alin. (3), (5) şi (6) din Legea administraţiei publice locale nr. 215/2001, republicată,
 În temeiul art. 45 alin. (1) coroborat cu art. 115, alin. (1), lit. (b) din Legea nr. 215/2001, Legea administratiei publice locale, modificată și completată,

H O T Ă R Ă Ș T E:

 Art. 1. Se aprobă clauzele contractuale pentru creditul în suma de 1.410.000 lei contractat de la CEC Bank pentru finalizarea Proiectelor  ,,Reabilitare drum forestier Cerc-Varful Dobrin” proiect finantat prin PNDR Măsura 125 si ,,Înfiintare centru local de informare și promovare turistică în comuna Valea Ierii,, proiect finantat prin PNDR, Măsura 313 conform draftului de contract anexat.

 Art. 2. Se aprobă prelungirea Creditului de investitii pentru proiecte finanțate din fonduri europene încheiat cu CEC Bank SA pentru proiectul ,,Înfiintare centru local de informare și promovare turistică în comuna Valea Ierii,, după cum urmează:

- modificarea datei de maturitate a creditului din 27.12.2015-în 18.03.2016 - rambursare credit;

- modificarea date maxime de tragere din 18.10.2015 în 18.12.2015- primire de sume de la CEC Bank.

 Art.3. Se aprobă prelungirea garantării creditului cu ipoteca de rang subsecvent (III) asupra veniturilor proprii și ipoteca mobiliară asupra conturilor Comunei Valea Ierii deschise la CEC Bank SA.

Art. 4. Se împuternicește primarul comunei Valea Ierii d-l Duma Gabriel-Alexandru să semneze contractul de credit cu CEC Bank.

 Art. 5. Prezenta hotărâre va fi comunicată Instituției Prefectului – Județul Cluj, primarului comunei Valea Ierii, CEC Bank Sucursala Cluj, compartimentului financiar-contabil.

 Președinte de ședință, Contrasemnează:

 Ioan Culda Secretar,

 Nelia-Crenguța Mariș

Consilieri-Total-7; Prezenți-7; Voturi-Pentru-7;